gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9090, del 24-05-2021 (2021/4098)

Notificació de la sentència dictada en el procediment ordinari número 550/2012.
-------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4098


Organisme emissor
:   Jutjat de Primera Instància i Instrucció Número 1 de San Vicent del Raspeig

Tipus de document
:   Edicte

Notificació de la sentència dictada en el procediment ordinari número 550/2012. [2021/4098]  
En aquest procediment ordinari seguit a instàncies de JFG Euroservice, SL, contra l'hereu o comunitat d'hereus desconeguts i incerts d'Isidoro Miguel Cicero i l'herència jacent d'Isidoro Miguel Cicero s'ha dictat una sentència, que, literalment, és com diu a continuació:  
  
«Estime íntegrament la demanda interposada per la mercantil JFG Euroservice, SL, representada pel procurador Saura Saura i assistida del lletrat Cabeza Requena contra l'herència jacent d'Isidoro Miguel Cicero i hereu o comunitat d'hereus desconeguts i incerts d'Isidoro Miguel Cicero, en situació de rebel·lia processal, i condemne la part demandada a pagar a l'actora l'import de 12.718,34 euros, més interessos legals reportats des de la interposició de la demanda (el dia 05.06.2012) fins al seu pagament complet; i al pagament de les costes processals d'aquesta instància.  
  
Contra aquesta resolució es pot interposar un recurs d'apel·lació en el termini de vint dies comptats des de l'endemà de la notificació dirigit a l'Audiència Provincial d'Alacant, competent perquè en prengueu coneixement.»  
  
I atés que aquest demandat, herència jacent d'Isidoro Miguel Cicero, es troba en parador desconegut, expedisc aquest edicte perquè li valga de notificació en forma.  
  
Sant Vicent del Raspeig, 15 d'abril de 2021. La lletrada de l'Administració de justícia: Ana Méndez Muñoz.
Diari Oficial de la Generalitat Valenciana


Sumari del DOGV 9195, del 15-10-2021 (2021/9673)

Acord de la Junta de Govern Local en el qual s'aprova la correcció d'errades materials observades en l'oferta pública d'ocupació ordinària de 2021.
---------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9673


Data del document
:   24-09-2021

Organisme emissor
:   Ajuntament d'Enguera

Tipus de document
:   Anunci

Correcció d'errades

 Descriptors 

:   * Enguera
    * concurs administratiu

Acord de la Junta de Govern Local en el qual s'aprova la correcció d'errades materials observades en l'oferta pública d'ocupació ordinària de 2021. [2021/9673]  
Per mitjà d'un acord de la Junta de Govern Local d'aquest ajuntament de data 23.09.2021, es va aprovar rectificar els errors materials apreciats en l'oferta pública d'ocupació ordinària 2021, de conformitat amb el que es preveu en l'article 109.2 de la Llei 39/2015, d'1 d'octubre, del procediment administratiu comú de les administracions públiques, de manera que on diu:   
  
«Subgrup Escala Nre. vacants Denominació Provisió  
C1 Administració especial 2 Policia local Concurs oposició»;  
  
  
  
Ha de dir:   
  
«Subgrup Escala Nre. vacants Denominació Provisió  
C1 Administració especial 2 Policia local Oposició»;  
  
  
  
En compliment de l'article 91 de la Llei 7/1985, de 2 d'abril, de la Llei reguladora de les bases de règim local, i l'article 70 del text refós de la Llei de l'Estatut Bàsic de l'Empleat públic, aprovat pel Reial decret legislatiu 5/2015, de 30 d'octubre.  
  
Enguera, 24 de setembre de 2021.- L'alcaldessa: M. Matilde Marín Palop.
Diari Oficial de la Generalitat Valenciana


Sumari del DOGV 9009, del 01-02-2021 (2021/832)

RESOLUCIÓ de 27 de gener de 2021, de la Presidència de la Generalitat, per la qual s'atorga el reconeixement de la condició de municipi turístic de la Comunitat Valenciana a l'Ajuntament de València
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9009

Data del DOGV
:   01-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/832


Data del document
:   27-01-2021

Organisme emissor
:   Presidència de la Generalitat

Tipus de document
:   Resolució

Descriptors 

:   * València

RESOLUCIÓ de 27 de gener de 2021, de la Presidència de la Generalitat, per la qual s'atorga el reconeixement de la condició de municipi turístic de la Comunitat Valenciana a l'Ajuntament de València [2021/832]  
Vista la sol·licitud presentada en la Direcció General de Turisme per l'Ajuntament de València, de data 23 de novembre de 2020, en què s'insta el reconeixement de la condició de municipi turístic de la Comunitat Valenciana per a l'Ajuntament de València.  
Després de l'estudi de la documentació que consta en l'expedient i vista la proposta del director general de Turisme, mitjançant la qual es proposa resoldre favorablement la concessió de l'esmentada distinció, de conformitat amb el que es disposa en l'article 19 del Decret 5/2020, de 10 de gener, del Consell, de regulació de l'estatut del municipi turístic de la Comunitat Valenciana, resolc:  
  
Primer  
Atorgar el reconeixement de la condició de municipi turístic de la Comunitat Valenciana a l'Ajuntament de València.  
  
Segon  
Notificar-ho a l'Ajuntament de València i ordenar la publicació de la present resolució en els termes establits en l'article 19.3 del Decret 5/2020, així com en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
  
Contra la present resolució, que posa fi a la via administrativa, podrà interposar-se potestativament un recurs de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar un recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la publicació, d'acord amb el que s'estableix en els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 de gener de 2021.- El president de la Generalitat, p. d. (R 19.07.2019), el secretari autonòmic de Turisme: Francesc Colomer Sánchez.
Diari Oficial de la Generalitat Valenciana


Sumari del DOGV 9020, del 15-02-2021 (2021/1337)

DECRET 24/2021, de 12 de febrer, del Consell, de nomenament de la presidenta del Consell Escolar de la Comunitat Valenciana.
----------------------------------------------------------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/1337


Data del document
:   12-02-2021

Organisme emissor
:   Conselleria d'Educació, Cultura i Esport

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Consell Escolar de la Comunitat Valenciana

DECRET 24/2021, de 12 de febrer, del Consell, de nomenament de la presidenta del Consell Escolar de la Comunitat Valenciana. [2021/1337]  
L'article 8.1 del text refós de la Llei de Consells Escolars de la Comunitat Valenciana, aprovat pel Decret Legislatiu de 16 de gener de 1989, del Consell, i l'article 13 del Decret 164/2010, de 8 d'octubre, del Consell, pel qual es regula el Consell Escolar de la Comunitat Valenciana, disposen que el president o la presidenta del Consell Escolar de la Comunitat Valenciana es nomenarà per un decret del Consell, a proposta del conseller o la consellera amb competències en educació, d'entre els membres de l'esmentat Consell Escolar.  
En la sessió del Consell Escolar de la Comunitat Valenciana de 10 de febrer de 2021, el conseller d'Educació, Cultura i Esport ha comunicat la proposta de nomenament de la Presidència.  
D'acord amb l'article 28 de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport prèvia la deliberació del Consell, en la reunió de 12 de febrer de 2021,  
  
  
DISPOSE  
  
Nomenar Rosa Julia Cañadas Solaz com a presidenta del Consell Escolar de la Comunitat Valenciana, amb dret a la percepció, en la condició d'alt càrrec de la Generalitat, de les retribucions corresponents a directora general; amb efectes des de l'endemà de la publicació en el Diari Oficial de la Generalitat Valenciana.  
  
València, 12 de febrer de 2021.  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esport,  
VICENT MARZÀ I IBÁÑEZ
Diari Oficial de la Generalitat Valenciana


Sumari del DOGV 9035, del 05-03-2021 (2021/1410)

Notificació de la sentència dictada en el rotlle d'apel·lació número 528/2020.
------------------------------------------------------------------------------

### Dades del document

Número de DOGV
:   9035

Data del DOGV
:   05-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1410


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 528/2020. [2021/1410]  
La secció sisena de l'Audiència Provincial de València ha dictat, en el rotlle d'apel·lació núm. 528/20, la resolució que té l'encapçalament i la dispositiva que són com segueix:  
  
Sentència núm. 582  
Presidenta  
María Mestre Ramos  
Magistrats  
María-Eugenia Ferragut Pérez  
José Francisco Lara Romero  
  
València, 28 de desembre de 2020.  
La secció sisena de l'Audiència Provincial de València ha vist, en grau d'apel·lació, les actuacions de judici ordinari 647/2018, seguides davant del Jutjat de Primera Instància i Instrucció núm. 7 de Llíria, entre les parts següents: d'una banda, com a demandat apel·lant, Carlos Homberto Gracias Iranzo, representat per la procuradora Nuria Yachachi Monfort, i dirigida per la lletrada Raquel Sebastián Aguilar; i, d'altra banda, com a demandant apel·lada, Unión de Créditos Inmobiliarios, SA, representada per la procuradora Isabel Orts Tallada i dirigida pel lletrat Guillermo Velasco Menéndez Torán; i la demandada apel·lada, María Sonia Salcedo Arriaga, que no ha comparegut en aquesta alçada.  
Hi és ponent el magistrat José Francisco Lara Romero, que expressa el parer del Tribunal.  
  
«Dispositiva  
1. Desestimem el recurs d'apel·lació interposat per Carlos Humberto Gracias Iranzo.  
2. Confirmem la sentència apel·lada.  
3. Imposem a la part apel·lant el pagament de les costes d'aquesta alçada.  
4. Amb pèrdua del depòsit que, si és el cas, haja constituït per a recórrer-hi.  
Aquesta sentència no és ferma i, en contra, s'hi pot interposar un recurs extraordinari per infracció processal i de cassació per interés cassacional.  
Quan pertoque i amb un certificat d'aquesta resolució, torneu al jutjat de procedència les actuacions originals per a l'execució i el compliment d'aquestes.  
Aquesta és la nostra sentència, que disposem i signem.»  
  
I, perquè es publique en el Diari Oficial de la Generalitat Valenciana i valga de notificació a la part que no hi ha comparegut, María Sonia Salcedo Arriaga, expedisc aquest edicte.  
  
València, 15 de febrer de 2021.- La lletrada de l'Administració de justícia: Inmaculada C. Ripollés Martínez.
Diari Oficial de la Generalitat Valenciana


Sumari del DOGV 9119, del 02-07-2021 (2021/6295)

Notificació de la sentència dictada en el procediment de divorci contenciós número 96/2020.
-------------------------------------------------------------------------------------------

### Dades del document

Número de DOGV
:   9119

Data del DOGV
:   02-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6295


Organisme emissor
:   Jutjat de Primera Instància Número 6 d'Elx

Tipus de document
:   Anunci

Notificació de la sentència dictada en el procediment de divorci contenciós número 96/2020. [2021/6295]  
Jutjat de Primera Instància número 6 d'Elx (Alacant)   
Judici família. Divorci contenciós [DIC] - 000096/2020   
Part demandant: María Auxiliadora Quiles del Valle.   
Part demandada: Miguel Ángel López de Paco.   
 En el judici a què es fa referència, s'ha dictat la resolució que té la part dispositiva , literalment, com diu a continuació:  
  
«Estime la demanda interposada, i declare dissolt per divorci el matrimoni constituït per María Auxiliadora Quiles del Valle i Miguel Ángel López de Paco; amb els efectes legals inherents a aquesta declaració. I s'estableixen les mesures següents:  
1r. Es mantenen les mesures fixades en la sentència de 22 de març de 2010, dictada en les actuacions de modificació de mesures 384/09.   
 No s'aprecien motius per a imposar les costes processals a cap dels litigants.  
Una vegada ferma aquesta sentència, remeteu un testimoniatge de la sentència al Registre Civil per a la inscripció del divorci.  
Notifiqueu aquesta resolució a les parts i feu-los saber que aquesta és susceptible de ser recorreguda en apel·lació dins dels vint dies hàbils des de l'endemà de la seua notificació per a la seua resolució per l'Audiència Provincial d'Alacant.»  
  
I atés que es desconeix el domicili o la residència actual de la part demandada, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de sentència.  
  
Elx, 3 de juny de 2021.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 9235, del 15-12-2021 (2021/12884)

ACORD de 3 de desembre de 2021, del Consell, d'autorització de l'expedient de rescabalament 47/2021 per obligacions contretes en 2020 i 2021.
---------------------------------------------------------------------------------------------------------------------------------------------

### Dades del document

Número de DOGV
:   9235

Data del DOGV
:   15-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12591


Data del document
:   03-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 3 de desembre de 2021, del Consell, d'autorització de l'expedient de rescabalament 47/2021 per obligacions contretes en 2020 i 2021. [2021/12879]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, el Consell, amb la deliberació prèvia, en la reunió de 3 de desembre de 2021,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 47/2021, per diversos serveis en centres, des d'octubre fins a desembre de 2020, i des de gener fins a agost de 2021, per import de 79.570,14 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 84,70 ?.  
  
Xixona, 3 de desembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9236, del 16-12-2021 (2021/12905)

RESOLUCIÓ de 29 d'octubre de 2021, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants de metge o metgessa de la Unitat d'Hospitalització a Domicili, dependents de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12521


Data del document
:   29-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 29 d'octubre de 2021, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants de metge o metgessa de la Unitat d'Hospitalització a Domicili, dependents de la Conselleria de Sanitat Universal i Salut Pública. [2021/12656]  
De conformitat amb la base 4.1 de la resolució de 18 de gener de 2021, de la directora general de Recursos Humans, per la qual es convoca un concurs oposició per a la provisió de vacants de metge o metgessa de la Unitat d'Hospitalització a Domicili, dependents de la Conselleria de Sanitat Universal i Salut Pública (DOGV 9015, 08.02.2021), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç:  
  
https://www.gva.es/downloads/WF/EP/02\_MANUAL\_ALEG\_SUBS.pdf  
  
A més, es publicarà en la pàgina web d'aquesta conselleria (www.san.gva.es), en l'apartat «Recursos humans / Oposicions i trasllats / Concurs oposició».  
  
València, 29 d'octubre de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9102, del 08-06-2021 (2021/5329)

Notificació de la sentència dictada en el judici verbal número 979/2019.
------------------------------------------------------------------------

### Dades del document

Número de DOGV
:   9102

Data del DOGV
:   08-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5329


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 979/2019. [2021/5329]  
Paula Pozo Bouzas, lletrada de l'Administració de justícia del Jutjat de Primera Instància número 2 de València, faig saber que en aquest jutjat se segueix un procediment de judici verbal 979/2019 a instàncies d'Ana Fernández & Geval, SA, representat per la procuradora María José Sanz Benlloch, contra Pe.Tra Iberica Logistica y Transportes, SL, en el qual s'ha acordat notificar a Pe.Tra Iberica Logistica y Transportes, SL, que en data 4 de maig de 2021 s'ha dictat una sentència que l'afecta, i contra la qual es pot interposar un recurs d'apel·lació en el termini de vint dies hàbils, a comptar des de la publicació d'aquesta en el Diari Oficial de la Generalitat Valenciana, en la forma prevista en la LEC.  
  
Per a conéixer el contingut íntegre d'aquesta resolució, podrà personar-se en l'oficina judicial, situada a València, av. Professor López Piñero, número 14 de València (Ciutat de la Justícia de València).  
  
I perquè valga de notificació en forma, amb prevenció dels recursos esmentats en la resolució indicada a Pe.Tra Iberica Logistica, SL, que es troba en parador desconegut, expedisc aquest edicte.  
  
València, 4 de maig de 2021.- La lletrada de l'Administració de justícia: Paula Pozo Bouzas.
Diari Oficial de la Generalitat Valenciana


Sumari del DOGV 9200, del 22-10-2021 (2021/10611)

Bases específiques de la convocatòria del procés selectiu per a proveir dues places de tècnic o tècnica de prevenció de riscos laborals.
----------------------------------------------------------------------------------------------------------------------------------------

### Dades del document

Número de DOGV
:   9200

Data del DOGV
:   22-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10003


Data del document
:   27-09-2021

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * concurs administratiu

Bases específiques de la convocatòria del procés selectiu per a proveir dues places de tècnic o tècnica de prevenció de riscos laborals. [2021/10850]  
En el Butlletí Oficial de la Província d'Alacant número 182, de data 23 de setembre de 2021, han sigut publicades íntegrament les bases que han de regir la convocatòria per a proveir mitjançant concurs de mèrits dues places de tècnic de prevenció de riscos laborals de l'Ajuntament d'Orihuela.  
Les places estan enquadrades com a personal laboral, assimilats subgrup A2, en la plantilla d'aquest ajuntament, pertanyents a l'oferta pública d'ocupació de l'any 2018 aprovada per la Junta de Govern Local de data 20 de novembre de 2018 i publicada en el Diari Oficial de la Generalitat Valenciana número 8440, de data 10 de desembre de 2018, corresponent a les places 827 i 1284.  
A conseqüència d'això, es procedeix a l'obertura d'un termini de presentació de sol·licituds de vint dies hàbils, comptats a partir de l'endemà de la publicació de l'extracte de la convocatòria en el Boletín Oficial del Estado (BOE).  
Els qui desitgen prendre part en aquest procés selectiu ho sol·licitaran en instància conforme amb l'annex I, model «Declaració responsable»; per a la tramitació electrònica s'haurà d'accedir a la seu electrònica de l'Ajuntament d'Orihuela https://orihuela.sedelectronica.es (art. 14 Decret 3/2017, de 13 de gener, del Consell).  
Cosa que es fa pública per a coneixement general.  
  
Orihuela, 27 de setembre de 2021. La regidora delegada de Recursos Humans: María Luisa Boné Campillo.